1. Domáce násilie
Čo je násilie

Pod týmto pojmom si zvyčajne predstavujeme najmä násilie fyzické. Násilím je však každá forma ubližovania, vyhrážania, fyzického, sexuálneho  a psychického nátlaku, prejavu nadvlády a zneužívania moci jednou stranou. Je to teda akékoľvek konanie, ktoré negatívne vplýva alebo ohrozuje život, fyzickú, a psychickú integritu, alebo osobnú slobodu, alebo ktoré vážne poškodzuje vývoj osoby, na ktorej je násilie páchané. Násilia sa môže dopustiť aj štát napríklad tým, že jeho páchaniu nebráni.

1.1 Formy násilia

Môžu byť rôzne a často sa vyskytujú viaceré súčasne. Najčastejšími sú:

a) fyzické alebo telesné násilie, ku ktorému patria všetky možné formy násilného zaobchádzania alebo týrania – kopanie, bitie, ťahanie za vlasy, pálenie cigaretami a iné fyzické ubližovanie,
b) psychické alebo duševné násilie, ktoré sa najčastejšie prejavuje citovým a slovným týraním,
c) sexualizované násilie zahŕňa všetky sexuálne činy, ktoré sú niekým – zneužívateľom – na obeti násilne vynútené, napr.znásilnenie, sexuálne zneužívanie, nútenie sledovať pornografiu a pod.,
d) ekonomické násilie znamená zneužívanie moci nad obeťou pri disponovaní s finančnými prostriedkami. Patrí sem napríklad situácia, keď osoba disponuje peňažnými prostriedkami, a obmedzuje inej osobe prístup k peniazom alebo zakazuje chodiť do práce.
V súvislosti s násilím sa stretávame s pojmami ako týranie, zneužívanie, zanedbávanie. Týranie má v zásade dve formy:

· fyzické

· psychické.

O fyzickom alebo telesnom týraní sa hovorí, keď má aktívnu povahu. Je vždy kombinované alebo sprevádzané týraním psychickým a zahŕňa všetky akty násilia ako bitie rukou, palicou, remeňom, kopanie, ťahanie za vlasy, priväzovanie k nábytku... Pri tejto forme môže dôjsť k spôsobeniu tržných rán, otrasu mozgu, miechy, zlomeninám, popáleninám a pod. Sem možno zaradiť aj úmyselné zanedbávanie starostlivosti o dieťa, ktoré často vedie k jeho zraneniu, ba niekedy až k smrti. Pri fyzickom týraní sa dá zistiť násilie podľa viditeľných stôp alebo následkov.

 Psychické týranie býva veľmi ťažko identifikovateľné a objektívne podložené, napr. fotografiami. Môže mať takisto formu aktívnu – nadávky, verbálne útoky na sebavedomie týranej osoby, opakované ponižovanie, zosmiešňovanie  či zavrhovanie. Druhou formou je týranie pasívnej povahy, napr. formou nezáujmu o deti, nevšímavosťou a nedostatkom starostlivosti.
Zanedbávanie

Zanedbávaním možno rozumieť nedostatočnú starostlivosť, ktorá vedie k vážnemu poškodeniu vývoja dieťaťa. Zanedbávaním starostlivosti je neposkytnutie plnohodnotnej stravy, ošatenia, lekárskej starostlivosti, izolácie od okolitého prostredia, nedostatok prístrešia.

Ďalej sem patrí aj ponechávanie detí bez dozoru, nezáujem čo dieťa robí mimo školy. Zanedbávanie môže byť spôsobené nezamestnanosťou rodičov, zlými bytovými podmienkami, rozvrátenosťou  rodiny, alkoholizmom. V súčasnosti sa však zanedbávanie vyskytuje aj v úplných a materiálne dobre zabezpečených rodinách, kde rodičia na dieťa nemajú čas, prípadne je dieťa nechcené.

Sexuálne zneužívanie

Za sexuálne zneužitie dieťaťa sa považuje vystavenie dieťaťa pohlavnému kontaktu, činnosti či správaniu. Zahŕňa akékoľvek sexuálne dotýkanie.

Za sexuálne týranie medzi dospelými osobami možno pokladať akékoľvek sexuálne správanie s ktorým nesúhlasí druhý partner ako napr. nútenie k pohlavnému styku, prezeranie porno časopisov, alebo znásilňovanie pred deťmi.

2 Čo je domáce násilie

Domáce násilie alebo a násilie v rodine obsahuje všetky prejavy fyzického, psychického, sociálne sexualizovaného násilia (slovné urážky, ponižovanie, ublíženie na zdraví, znásilnenie, zneužívanie, ponižovanie...) a vyskytuje sa v domácnosti resp.v rodine. Je to zneužitie moci jedného partnera voči druhému. Prípady domáceho násilia môžu byť hodnotené ako priestupky ale tiež ako trestné činy proti rodine, mládeži, proti životu a zdraviu, proti a slobode ľudskej dôstojnosti ...

Najčastejšie ide o ženy a deti, niekedy je však namierené aj proti starším členom rodiny a mužom.

Medzi významné medzinárodné dohovory  týkajúce sa násilia, ktoré SR prijala a stali sa súčasťou nášho právneho poriadku, patria Dohovor o právach dieťaťa z roku 1989 a Dohovor o odstránení všetkých foriem diskriminácie žien z roku 1979.

Tieto dokumenty neobsahujú presnú definíciu pojmu násilia, upravujú však, že štát, ktorý je zmluvnou stranou dohovoru, sa zaväzuje nediskriminovať a ochraňovať ženy a deti pred akýmkoľvek násilím, urážaním, zanedbávaním alebo zneužívaním.

Medzinárodným dokumentom, ktorý obsahuje definíciu násilia páchaného na ženách, je Deklarácia o odstránení násilia páchaného na ženách (1993).
2.1 Ochrana pred domácim násilím v právnom poriadku SR

Násilie v rodine, v jeho akejkoľvek forme a podobe, či už vo forme psychického alebo fyzického násilia páchaného na ženách, deťoch, prípadne iných členoch rodiny, sa odzrkadľuje aj v právnom poriadku Slovenskej republiky. Násilie totiž ovplyvňuje každodenný život a zasahuje do všetkých oblastí – bývania, materiálneho zabezpečenia, starostlivosti o dieťa, fyzického i duševného zdravia a pod.
Domáce násilie a občianske právo

Častejšie sa vyskytujú prípady, keď je objektom násilia žena zo strany muža v manželstve. Obeťou sa potom stávajú aj maloleté deti, ktoré rodičia vychovávajú a sú povinní starať sa o ich výživu. Pôvodne zákon neumožňoval rýchle a účinné riešenie životných situácií týkajúcich sa spoločného nájmu bytu, viazal zrušenie spoločného nájmu na rozvod manželstva. Od roku 2003 však nastala významná zmena. Každý z manželov, rozvedených manželov alebo dokonca partnerov, ktorí bývajú v spoločnom byte, ak trpí psychickým alebo fyzickým násilím, alebo mu násilie hrozí a z toho dôvodu je ich spolužitie neznesiteľné, môže podať návrh na súd, aby súd násilníkovi obmedzil užívacie právo k bytu, alebo ho z jeho užívania úplne vylúčil. Rovnaký problém nastáva, keď manželia bývajú v byte či v dome v bezpodielovom spoluvlastníctve, majetok nadobudli do svojho vlastníctva počas trvania manželstva a teda obaja sú rovnocennými vlastníkmi. Okamžitú ochranu pre násilím je možné riešiť návrhom na nariadenie predbežného opatrenia na súde, ktorý je príslušný podľa miesta trvalého pobytu odporcu – teda toho proti komu návrh smeruje. Týmto návrhom sa môže obeť domáhať, aby súd nariadil manželovi, prípadne druhovi, aby dočasne nevstupoval do domu, alebo bytu obývanom osobou (manželkou, družkou, dieťaťom), ku ktorej je pôvodne podozrivý z násilia. O návrhu by mal súd v zmysle zákona rozhodnúť do siedmich dní  odo dňa podania návrhu na vydanie predbežného opatrenia.
Trestné činy

V prípadoch, keď násilie dosiahne závažné formy a intenzitu, možno takéto správanie hodnotiť ako trestný čin, ktorým sa zaoberajú tzv.orgány činné v trestnom konaní (policajné orgány, prokuratúra, súdy). Vzhľadom na závažnosť týchto skutkov sa za trestné činy ukladajú  prísnejšie tresty, spravidla vo forme odňatia slobody v nápravnovýchovnom ústave.

Ten kto týra blízku osobu, alebo toho kto je v jeho starostlivosti alebo výchove, sa potresce trestom odňatia slobody od troch do ôsmich rokov a zároveň mu týmto trestom môže byť uložený aj trest zákazu činnosti (napr.zákaz výkonu pestúnskej starostlivosti).
K týraniu podľa Trestného zákona (§ 208) môže dôjsť napr.spôsobovaním fyzického alebo psychického utrpenia opakovaným bitím, citovým vydieraním alebo iným správaním ohrozujúcim fyzické alebo psychické zdravie. Môže ísť aj o opakované neoprávnené odpieranie stravy, základného ošatenia, základnej hygieny, zdravotnej starostlivosti  alebo bývania, nútenie k žobraniu a pod.
U týraných žien dochádza okrem psychického nátlaku často aj k viditeľným fyzickým zraneniam. K spáchaniu trestného činu ublíženia na zdraví  dochádza vtedy, ak sú poranenia vážnejšie a bránia obeti v obvyklom spôsobe života. Spravidla sa hovorí o pracovnej neschopnosti v rozsahu minimálne 7 dní. Toto kritérium však nemusí byť jediným meradlom. V závislosti od závažnosti poranenia sa pohybuje aj výška trestu, ktorú ukladajú súdy za tento druh trestných činov.

Správanie násilníka, ktorý obmedzuje svoju manželku, prípadne inú blízku  osobu v slobodnom rozhodovaní, kde sa bude zdržiavať, zatvára ju v byte, zamyká ju v miestnosti, bráni jej v pohybe, možno hodnotiť ako páchanie trestného činu obmedzovania osobnej slobody. Dĺžka obmedzenia slobody pritom nie je rozhodujúca môže ísť o obmedzenie aj na krátky čas.
Za trestný čin vydierania sa považuje nútenie iného násilím, pod hrozbou násilia alebo pod hrozbou inej ťažkej ujmy, aby niečo vykonal alebo niečo strpel(odovzdanie peňazí, zabraňovanie stretávať sa alebo sa rozprávať s konkrétnymi ľuďmi).
Časté je aj násilie medzi manželmi a životnými partnermi v sexuálnej oblasti. Donútenie k pohlavnému styku alebo iným sexuálnym praktikám násilím alebo pod hrozbou násilia je trestným činom aj medzi manželmi. Znásilnenie alebo iné druhy sexuálneho násilia sú však vzhľadom na častú neexistenciu svedkov či iných dôkazov ťažko preukázateľné. Za pohlavné zneužívanie osôb mladších ako 15 rokov zákon určuje trest odňatia slobody od troch do desiatich rokov.
3 Sociálno právna ochrana  a sociálna kuratela
Sociálnoprávna ochrana detí je súbor opatrení na zabezpečenie:

a) ochrany dieťaťa, ktorá je nevyhnutná pre jeho blaho a rešpektuje jeho najlepší záujem podľa medzinárodného dohovoru (Dohovor o právach dieťaťa),

b) výchovy a všestranného vývinu dieťaťa v jeho prirodzenom rodinnom prostredí,

c) náhradného prostredia dieťaťu, ktoré nemôže byť vychovávané vo vlastnej rodine.

Sociálnoprávna ochrana je legislatívne ošetrená zákonom o 305/2005 Z.z. o sociálnoprávnej ochrane  detí a sociálnej kuratele.

Sociálnoprávna ochrana detí a sociálna kuratela vykonáva opatrenia:

· na predchádzanie vzniku krízových situácií v rodine,

· na obmedzenie a odstraňovanie negatívnych vplyvov, ktoré ohrozujú psychický vývin, fyzický vývin alebo sociálny vývin dieťaťa a plnoletej osoby,

· na zabezpečenie ochrany života, zdravia a priaznivého psychického vývinu, fyzického a sociálneho vývinu.

Opatrenia sociálnoprávnej ochrany detí a sociálnej kurately na seba navzájom nadväzujú  a vzájomne sa podmieňujú.

Opatrenia sociálnoprávnej ochrany a sociálnej kurately sa vykonávajú:

pre dieťa, ktoré:

a) má na území Slovenskej republiky trvalý pobyt, prechodný pobyt, povolenie na prechodný pobyt, povolenie na trvalý pobyt,

b) je občanom Slovenskej republiky a nachádza sa na území iného štátu,

c) nie je občanom Slovenskej republiky a nachádza na území Slovenskej republiky bez sprievodu rodiča alebo inej plnoletej fyzickej osoby, ktorej by mohlo byť dieťaťa zverené do osobnej starostlivosti,

d) je mladistvý podľa Trestného zákona,

Opatrenia sociálnoprávnej ochrany a sociálnej kurately sa vykonávajú, ak zákon č.305/2005 Z.z. o sociálnoprávnej ochrane a sociálnej kurately neustanovuje inak,

a) v prirodzenom prostredí – domáce prostredie dieťaťa, rodiny alebo plnoletej fyzickej osoby. Ak je to vhodné a účelné, opatrenia sa vykonávajú aj v širšom sociálnom prostredí  dieťaťa, rodiny alebo plnoletej fyzickej osoby  a v domácnostiach fyzických osôb, ktoré sú s nimi v príbuzenskom vzťahu, alebo ktoré majú s nimi blízky vzťah,

b) v náhradnom rodinnom prostredí – ide o domáce prostredie plnoletej fyzickej osoby, ktorej súd zveril dieťa do starostlivosti v zmysle zákona č. 36/2005 Z.z. o rodine, alebo ktorej bolo dieťa dočasne zverené rozhodnutím orgánu sociálnoprávnej ochrany detí a sociálnej kurately do dočasnej starostlivosti v zmysle Zákona o rodine,

c) v otvorenom prostredí – každé verejné priestranstvo, verejný objekt alebo komunikácia, ktoré sú pre jednotlivcov a skupiny prirodzeným sociálnym prostredím, v ktorom sa zvyčajne zdržiavajú,

d) v prostredí utvorenom a usporiadanom na výkon opatrení podľa zákona – č.305/2005 Z.z, o sociálnoprávnej ochrane a sociálnej kuratele – je zariadenie sociálnoprávnej právnej ochrany a sociálnej kurately ( detský domov, pre maloletých bez sprievodu, krízové stredisko, resocializačné stredisko pre drogovo závislých ... )

Pri vykonávaní opatrení sociálnoprávnej ochrany detí a sociálnej kurately    sa uplatňuje zásada rovnakého zaobchádzania ustanovenej v Antidiskriminačnom zákone (č.365/2004). V súlade so zásadou rovnakého zaobchádzania sa zakazuje diskriminácia z dôvodov pohlavia, náboženského vyznania alebo viery, manželského stavu, farby pleti, jazyka, politického zmýšľania alebo iného zmýšľania, odborovej činnosti, národného pôvodu alebo sociálneho pôvodu, zdravotného postihnutia, veku majetku, rodu alebo iného postavenia.

Každý je povinný upozorniť orgán  sociálnoprávnej ochrany detí a sociálnej kurately na porušovanie práv dieťaťa. 

Dieťa má právo požiadať o pomoc pri ochrane svojich práv orgán sociálnoprávnej ochrany a detí a sociálnej kurately, iný štátny orgán, ktorý je príslušný podľa osobitných predpisov chrániť práva a právom chránené záujmy dieťaťa, obec, vyšší územný celok, akreditovaný subjekt, školu, školské zariadenie alebo poskytovateľa zdravotnej starostlivosti.

Dieťa má právo požiadať o pomoc pri ochrane svojich práv aj bez vedomia rodičov alebo osoby, ktorá sa osobne stará o dieťa. 

Rodičia dieťaťa alebo iné osoby, majú možnosť požiadať o pomoc alebo sociálne poradenstvo príslušný ÚPSVR, oddelenie SPO a SK v týchto prípadoch: 

a) keď je ich manželstvo vážne narušené alebo rozvrátené, resp.keď sa rodičia maloletého dieťaťa rozvádzajú,

b) keď rodičia maloletého nežijú v spoločnej domácnosti – ide o spísanie návrhu na úpravu výkonu rodičovských práv a povinností k dieťaťu,

c) keď si rodič neplní vyživovaciu povinnosť voči dieťaťu – spísanie návrhu na určenie výživného na maloleté dieťa,
d) keď si rodič neplní svoju vyživovaciu povinnosť určenú právoplatným rozsudkom včas a v plnej výške – spísanie návrhu na výkon exekúcie,
e) keď maloleté dieťaťa nemá určené otcovstvo – spísanie návrhu na určenie otcovstva 
f) keď majú maloleté deti problémy, ktoré ohrozujú ich zdravý sociálny, psychický či sociálny vývin,

g) keď rodičia riadne nezabezpečujú starostlivosť o svoje maloleté deti.

Okrem uvedených návrhov oddelenia SPO a SK podávajú na príslušné okresné súdy aj nasledovné návrhy:

Návrh rodiča, ktorému nebolo maloleté dieťa zverené do osobnej starostlivosti  

a) na začatie konania o splnení podmienok osvojiteľnosti,

b) návrhy týkajúce sa náhradnej osobnej starostlivosti,

c) návrhy na uloženie výchovného opatrenia alebo zrušenie výchovného opatrenia uloženého súdom,

d) návrhy na zmenu osobnej starostlivosti maloletého dieťaťa,

e) návrhy na zmenu priezviska maloletého dieťaťa,

f) na priznanie rodičovských práv a povinností maloletej matke.

Orgán SPO a SK vykonáva opatrenia na ochranu života, zdravia a priaznivého psychického vývinu, fyzického a sociálneho vývinu dieťaťa, medzi ktoré patrí výkon opatrovníctva a poručníctva.

4  Týranie, zneužívanie a násilie

4.1 Týrané, zneužívané a zanedbávané deti

Dnešná doba prináša množstvo informácií o rôznych aspektoch nášho života, ktoré boli z rôznych príčin v našej spoločnosti tabuizované. 

Jedným z takýchto problémov je aj problém zanedbávania, týrania a zneužívania detí. Syndróm týraného, zneužívaného a zanedbávaného dieťaťa, označovaný v anglosaskej literatúre ako CAN, ktorý v súčasnosti možno považovať za jeden z najzávažnejších problémov v starostlivosti o dieťa. 

Syndróm týraného, zneužívaného a zanedbávaného dieťaťa môžeme definovať nasledovne:

„ Je to súbor nepriaznivých príznakov najrôznejších oblastiach  stavu a vývoja dieťaťa i jeho postavenia v spoločnosti, v rodine predovšetkým.“

Za týranie, zneužívanie a zanedbávanie dieťaťa sa považuje: akékoľvek nenáhodné, preventabilné, vedomé konanie rodičov, vychovávateľov alebo inej osoby voči dieťaťu, ktoré je v danej spoločnosti neprijateľné alebo odmietané a ktoré poškodzuje telesný, duševný i spoločenský stav a vývoj dieťaťa, prípadne spôsobuje smrť.

Základné formy CAN:

a) telesné týranie aktívneho charakteru

Telesné týranie detí a ich zneužívanie zahrňuje všetky akty násilia na dieťati. Patrí sem zámerné zanedbávanie starostlivosti o dieťa, ktoré vyúsťuje do jeho poranenia alebo smrti. 

Základné príznaky rozdeľujeme do týchto skupín:

· zatvorené poranenia – otrasy, pohmoždenia, vytrhávanie vlasov, pohryzenie a poranenia svalov , šliach, nervov, ciev a kĺbov, poranenia kostí, hlavy a poranenia vnútrobrušných orgánov;

· otvorené poranenia – rany, popáleniny, bezvedomie alebo aj iné neurologické príznaky, bolesti brucha, bolesti hlavy, závrate, kŕče;

· mnohopočetné poranenia.

b) telesné týranie pasívneho charakteru

Ide o úmyselnú alebo neúmyselnú nestarostlivosť pri závažných psychických poruchách či značnej nezrelosti rodičov.

Patrí sem porucha prospievania dieťaťa neorganického pôvodu, nedostatok zdravotníckej starostlivosti , nedostatok vzdelania a výchovy , prístrešia, ošatenia, ochrany a hygieny.

c) psychické týranie

Psychické či citové týranie zahŕňa také správanie dospelej osoby, ktoré má vážny negatívny vplyv na citový a psychický vývoj dieťaťa a vývoj jeho správania.

Táto forma týrania môže mať formu aktívnu – nadávky, verbálne útoky, opakované ponižovanie, zosmiešňovanie či jeho zavrhovanie.

d) zanedbanosť a zanedbávanie

Ide o formu akejkoľvek nedostatočnej starostlivosti, ktoré vedú k vážnemu poškodeniu vývoja dieťaťa. Ide o formy psychickej deprivácie – strádania – nedostatku niečoho. U týchto detí je najnápadnejšie ich psychomotorické zaostávanie v najútlejšom veku. V neskoršom období života sa zanedbávanie prejaví predovšetkým v schopnosti úspešne sa zaradiť do spoločenských činností. Náhradu často hľadajú resp.nahradzujú závislosťou na od alkoholu, drog alebo sexuálnych aktivít. V dospelosti majú problémy s uzatváraním priateľstiev, v manželstve, nezvládajú rodičovskú úlohu.

e) sexuálne zneužívanie

· poznáme bezdotykové a dotykové. U bezdotykového je dieťa vystavené pornografickým videozáznamom, teda nedochádza k žiadnemu telesnému kontaktu. U dotykového dochádza k pohlavnému kontaktu, vrátane láskania pŕs či pohlavných orgánov dieťaťa, k pohlavnému styku, orálnemu či análnemu pohlavnému styku. Psychická trauma sexuálne týraného dieťaťa môže mať krátkodobý a dlhodobý následok.

5   Týranie, zneužívanie a zanedbávanie starších ľudí
Jedným z vážnych problémov je stále častejšie sa vyskytujúci problém  týrania, zneužívania a zanedbávania starších, čo je potrebné riešiť na národnej, ale i európskej úrovni.

Riziká seniorskej populácie môžeme definovať ako:

· veková diskriminácia,

· sociálna exklúzia – vylúčenie zo spoločnosti,

· nízke príjmy v starobe, ktoré nepostačujú na zabezpečenie základných životných   potrieb, 

· nedostatok služieb a starostlivosti – nerovnosť prístupu k službám,

· generačná intolerancia – vnímanie starších rôznymi generáciami ako skupinu, ktorá viac zaťažuje rozpočet,

· nízke právne vedomie a nedostatok informovanosti ,

· zhoršenie orientácie v spoločenskom dianí,

· zvýšené riziko straty sebestačnosti,

· apatia a nezáujem presadzovať svoje potreby a riešenie vlastných problémov,

· zanedbávanie a týranie, zneužívanie hlavne nesebestačných jedincov.

Medzi faktory zvyšujúce ohrozenosť týraním možno zaradiť:

a) zlý funkčný stav, strata sebestačnosti,

b) celkovo zlý zdravotný stav,

c) sociálna izolácia,

d) súžitie s agresorom a závislosť na ňom.
5.1 Formy týrania a zanedbávania starých ľudí

Týraním sa rozumie predovšetkým zlé zaobchádzanie so zverenou osobou, vyznačujúce sa vyšším stupňom hrubosti a bezcitnosti, neúcty až ponižovania, ktoré poškodená osoba pociťuje ako ťažké príkorie.
5.1.1 Telesné týranie

Je chápané ako zámerné pôsobenie bolesti, zámerné zraňovanie alebo zámerné odopieranie základných životných potrieb. Ide nielen o fyzické napádanie, bitie, či iné agresívne výpady, ale tiež o rafinovanejšie spôsoby – vystavovanie chladu, odopieranie jedla, liekov, ošatenia. Telesné týranie vedie k mnohým a opakovaným poraneniam, k podvýžive.

5.1.2  Citové a psychické týranie

Zahŕňa verbálnu agresivitu, urážky, hrozby, zastrašovanie, ponižovanie, znižovanie ich sebavedomia, a sebaúcty, zdôrazňovanie nepotrebnosti, nadbytočnosti a príťaže seniorov. Časté je vyhrážanie vysťahovaním, presťahovaním, umiestnením v zariadení s ústavnou starostlivosťou. Citové týranie a vydieranie môže byť likvidovanie či poškodzovanie predmetov s emočným významom, agresia voči zvieratám či rastlinám, obmedzovanie možnosti kontaktov s blízkymi osobami, obmedzovanie pohybu.
5.1.3  Sexuálne zneužívanie

Je záležitosť menej častá, i keď u žien nie je raritou – znásilnenia.

5.1.4  Zanedbanie starostlivosti

Chápeme ako zlyhanie osoby zodpovednej za bezpečnosť a uspokojovanie primeraných potrieb závislej osoby. Zanedbanie nastáva vtedy, ak nesebestačný človek zostáva nezabezpečený. Typické prejavy zanedbávania sú poruchy výživy a hydratácie, prechladnutie, hrubé nedostatky v osobnej hygiene a v oblečení, poranenia z pádov, dekubity, hnisajúce rany, výrazná zanedbanosť odevu a príbytku. Obvyklá je sociálna, komunikačná izolácia, úzkosť, apatia.
5.1.5  Týranie  zanedbávanie v ústavnej starostlivosti

Samostatným problémom je nebezpečný jav týrania v ústavnej starostlivosti, obzvlášť dlhodobej.
Osamelí, závislí, často nepohyblivý a dementní ľudia sú mimoriadne bezbranní proti všetkým formám týrania a zanedbávania.
Najčastejšie prejavy zlého zaobchádzania v ústavoch vrátane nemocníc možno zhrnúť takto:

a) hrubé zaobchádzanie vrátane bitiek a trestov,

b) vystavovanie chladu, umývanie studenou vodou,

c) nedostatočný príjem potravy a tekutín, ich nízka kvalita,

d) nedostatočná  ošetrovateľská starostlivosť,

e) odpojovanie signalizačných zariadení,

f) nadmerné používanie obmedzujúcich pomôcok,

g) urážajúce jednanie a ponižovanie,

h) neprimerané porušovanie súkromia,

i) zneužívanie finančných prostriedkov a vymáhanie neoprávnených platieb,

j) obmedzovanie sociálnych kontaktov,

l) obmedzovanie duchovného života.

6.1.3 Týranie, zneužívanie a násilie

6.1.3.1 Týrané, zneužívané a zanedbávané deti

Dnešná doba prináša množstvo informácií o rôznych aspektoch nášho života, ktoré boli z rôznych príčin v našej spoločnosti tabuizované. 

Jedným z takýchto problémov je aj problém zanedbávania, týrania a zneužívania detí. Syndróm týraného, zneužívaného a zanedbávaného dieťaťa, označovaný v anglosaskej literatúre ako CAN, ktorý v súčasnosti možno považovať za jeden z najzávažnejších problémov v starostlivosti o dieťa. 

Syndróm týraného, zneužívaného a zanedbávaného dieťaťa môžeme definovať nasledovne:

„ Je to súbor nepriaznivých príznakov najrôznejších oblastiach  stavu a vývoja dieťaťa i jeho postavenia v spoločnosti, v rodine predovšetkým.“

Za týranie, zneužívanie a zanedbávanie dieťaťa sa považuje: akékoľvek nenáhodné, preventabilné, vedomé konanie rodičov, vychovávateľov alebo inej osoby voči dieťaťu, ktoré je v danej spoločnosti neprijateľné alebo odmietané a ktoré poškodzuje telesný, duševný i spoločenský stav a vývoj dieťaťa, prípadne spôsobuje smrť.

Základné formy CAN:

f) telesné týranie aktívneho charakteru

Telesné týranie detí a ich zneužívanie zahrňuje všetky akty násilia na dieťati. Patrí sem zámerné zanedbávanie starostlivosti o dieťa, ktoré vyúsťuje do jeho poranenia alebo smrti. 

Základné príznaky rozdeľujeme do týchto skupín:

· zatvorené poranenia – otrasy, pohmoždenia, vytrhávanie vlasov, pohryzenie a poranenia svalov , šliach, nervov, ciev a kĺbov, poranenia kostí, hlavy a poranenia vnútrobrušných orgánov;

· otvorené poranenia – rany, popáleniny, bezvedomie alebo aj iné neurologické príznaky, bolesti brucha, bolesti hlavy, závrate, kŕče;

· mnohopočetné poranenia.

g) telesné týranie pasívneho charakteru

Ide o úmyselnú alebo neúmyselnú nestarostlivosť pri závažných psychických poruchách či značnej nezrelosti rodičov.

Patrí sem porucha prospievania dieťaťa neorganického pôvodu, nedostatok zdravotníckej starostlivosti , nedostatok vzdelania a výchovy , prístrešia, ošatenia, ochrany a hygieny.

h) psychické týranie

Psychické či citové týranie zahŕňa také správanie dospelej osoby, ktoré má vážny negatívny vplyv na citový a psychický vývoj dieťaťa a vývoj jeho správania.

Táto forma týrania môže mať formu aktívnu – nadávky, verbálne útoky, opakované ponižovanie, zosmiešňovanie či jeho zavrhovanie.

i) zanedbanosť a zanedbávanie

Ide o formu akejkoľvek nedostatočnej starostlivosti, ktoré vedú k vážnemu poškodeniu vývoja dieťaťa. Ide o formy psychickej deprivácie – strádania – nedostatku niečoho. U týchto detí je najnápadnejšie ich psychomotorické zaostávanie v najútlejšom veku. V neskoršom období života sa zanedbávanie prejaví predovšetkým v schopnosti úspešne sa zaradiť do spoločenských činností. Náhradu často hľadajú resp.nahradzujú závislosťou na od alkoholu, drog alebo sexuálnych aktivít. V dospelosti majú problémy s uzatváraním priateľstiev, v manželstve, nezvládajú rodičovskú úlohu.

j) sexuálne zneužívanie

· poznáme bezdotykové a dotykové. U bezdotykového je dieťa vystavené pornografickým videozáznamom, teda nedochádza k žiadnemu telesnému kontaktu. U dotykového dochádza k pohlavnému kontaktu, vrátane láskania pŕs či pohlavných orgánov dieťaťa, k pohlavnému styku, orálnemu či análnemu pohlavnému styku. Psychická trauma sexuálne týraného dieťaťa môže mať krátkodobý a dlhodobý následok.

